Ja jeg ved godt overskriften er lidt sær...! MEN jeg har jo denne søøøøde prinsessehest, som jeg har redet på hackamore med stor succes siden sommer... Hun trives super godt på den... Men en gang imellem har jeg en lille dæmon inden i mig, som inderst inde godt kunne tænke sig at deltage i dressur stævner med hende... Men ikke for enhver pris, og der skal findes et bid hyppen trives med... Så var det jeg synes jeg kunne huske at have læst om en HNér som havde lavet på en eller anden måde så hun havde både hackamore og bid på??? Min tanke var lidt at man kunne bruge et kandar hovedtøj, og skifte bridon og stang ud med hackamoren og det bid jeg nu eventuelt skulle vælge til hende... så kunne jeg i en periode fortsætte med at ride hende på hackamoren, og blot have biddet liggende i munden af hende.. og måske langsomt øge kontakten til biddet samtidig med "kontakten" til hackamoren.. og så i min lille idiotistiske verden, kunne jeg måske langsomt vænne hende til biddet´s effekt igen, uden at hun "topper op" og spænder igen, men istedet søger frem og ned med halsen, som hun gør med hackamoren det meste af tiden...? Lyder det smadder dumt???
Jeg ville nok vælge en kapsun og et bid - og så to tøjler på..
jeg har en trense med "løs" kandar rem, hvor jeg kan have kapsun og bid på, på en gang. Jeg syntes det er et forsøg værd, du kan jo bare tage biddet væk igen hvis hun stresser.
sandra - det var nu mere for at undgå at skulle ud og bruge nogle penge på noget som måske ikke virker   kandaren har jeg nemlig  så er spørgsmålet bare om kandar dimsen kan spændes nok op til at hackamoren kan komme højt nok op... og så skal jeg være sikker på at bid og hackamore ikke kommer til at "genere hinanden" så det genere hende... må skisme lige i tænke boks og tænke lidt
Jeg gjorde det med succes på min gamle hest - jeg brugte dog hackamore og bid samtidig med deltatøjle - men opsætningen af udstyret er samme princip. Så det er bare at prøve sig frem Jeg har et billede på den anden computer men desværre ikke her.
Jeg har brugt det  Desværre vænnede denne hest sig aldrig til at affinde sig med biddet. Ingen ved hvorfor - hun var uddannet til MB og gik klasserne med succes, men fra den ene dag til den anden var hun stiv og urolig med bid i munden. Vi skiftede til hackamore og fik en helt anden hest  Vi forsøgte at vænne hende til biddet gennem kandar med trensebid og hackamore. Det gik super, men så snart det blev skiftet ud med alm. trense virkede det bare ikke for hende mere :S Hun er nu solgt som skovturs, avl og hyggehest 
jeg prøvede idag at sætte det på... men jeg synes altså ikke at det sad ordentligt.... synes biddet og hacken kom i kambolage med hinanden  så biddet røg af igen 
Så sidder næsebåndet da i vejen for hackamore-næsestykket? Vedmindre du tager det af self ...  Men hvorfor ikke bare ride med hackamore så?
Du kommer ganske fint selv med begrundelsen for hvorfor der opstår problemer: " "... Det er meget muligt at ponyerne skal sælges, men de bliver altså hverken tilredet hurtigere eller bedre ved at man ikke gider bruge tid på det grundlæggende arbejde. Det giver blot endnu flere problemer i den sidste ende. Brug en masse tid på bare at have ponyerne i "hænder". F.eks. træk ture med dem, lær dem signaler fra jorden, stop, frem, bak, flytte til siderne etc. Når de reagere fint på dine signaler, vil jeg begynde at vænne dem til sadel/trense og derefter arbejde med at vænne dem til at jeg er placeret "over" dem. Start f.eks. med at stå på en skammel ved siden af dem, hop op og ned, læn dig ind over ryggen m.v. Jeg ville under ingen omstændigheder sætte mig op på ponyerne før de var 100% håndterbare fra jorden af. Når de er det, vil der næppe være de store problemer i at sætte sig op. Med den pony der bukker dig af, ville jeg starte helt forfra. Igen jordarbejde først. Det er for alt i verden vigtigt ikke at have for travlt. Dårlig og fejlagtig tilridning kan ødelægge en unghest fuldstændigt, både fysisk og psykisk. I væste fald ender man med problemheste, som ingen gider eje og den slags ender som regel hos slagteren efter en omflakkende tilværelse med diverse mere eller mindre ukyndige ejere...
Jeg har tilredet min første unghest i år. Hun havde haft trense og longegjord på et par gange da jeg fik hende. Det er overvejende gået nemt. Min hoppe har haft en anelse tendens til gjordkrampe men det løste sig selv da jeg købte en super elastisk gjord. Det kan jeg anbefale at starte andre unghest op med.  Her er opskriften på min tilridning: 1. Masser af foldtid   2. Når dyret har haft sadel på og er blevet longeret med den inkl. flagrende stigbøjler uden protest, så hopper du op og lægger dig på maven mens en anden holder i hesten. Jeg lå på Primula to gange før jeg satte mig rigtig op og blev trukket rundt. Husk sikkerhedsvest. Herefter rider du et par gange i longe i skridt og trav hvor hesten skal være afslappet før du bliver sluppet.  3. Og så bliver du sluppet! Jeg skridtede lidt rundt på banen og øvede start og stop. Derefter red min veninde foran mig og vi fulgte efter i volter og slangegange i trav. Det gjorde jeg et par gange og kunne så ride selv. Longerer dog 10 min først.   4. Tilridning er også læssetræning. jeg har nu en 3½ årig hest der går lige i trailer både ude og hjemme.   5. Vi har også løbetrænet lidt på vejen sammen   6. Første oplevelser alene hjemmefra med rytter var med min mand ved vores side    7. Tilridningen startede i juli. Jeg har kun redet 1-2 gange pr. uge for jeg har ikke travlt. Primula kunne i november rides i alle tre gangarter, dog noget usikker i galoppen - men anspring forstår hun fint. Her er hun lidt træt efter en ridetur. Jeg rider aldrig mere end 30 minutter, heraf max. 15 minutter trav med pauser.   8. Tilridning er også køreture til ridehus hvor man kan opleve sjove, nye ting   9. Slutteligt er tilridning også at sørge for at hesten har det godt i kroppen og er sund og rask    Pøj pøj med det, jeg synes det har været super skægt omend man engang imellem skal være lidt modig, unge dyr kan være lidt usikre 
Jeg har været assistent ved tilridning af flere heste de sidste par år. Fremgangsmåden har været nogenlunde ens, men tempoet selvfølgelig tilpasset den enkelte hest. Først lærer hesten basissignalerne fra jorden. Evt. lidt longering, men det er ikke noget der gøres meget ud af. Herefter vænnes hesten til udstyr og lærer bassissignalerne med bid/bidløs. Derefter kravler der en rytter ombord og der arbejdes igen med basissignaler med en hjælper på jorden. Når det er på plads rider vi gerne ud, hvis det kan lade sig gøre, så hesten får lov at gå mest muligt ligeud mens den vænner sig til at holde balance med rytter på ryggen.
Jeg har taget heste i tilridning for avlere, og har derfor lavet en lille beskrivelse på min hjemmeside her Beskrivelsen stopper når man er kommet i sadlen. Herefter rider jeg lidt skridt og trav i longen, og så slippes jeg når stopsignalet virker. Jeg har aldrig haft en hest der panikkede eller reagerede voldsomt. Ofte har de brug for en masse tryghed og så muligheden for at komme frem, jo mere fastlåste de bliver, jo voldsommere. Tilridning hos mig foregår 3-4 gange om ugen i intervaller af 15-20 minutter. De fleste heste har været rå da de kom og kunne rides efter 6 uger i skridt og trav og nogen i galop. Det har ofte kun taget 14 dage at komme på ryggen af dem, uden at hesten eller jeg har følt mig presset. Jeg er sikker på det handler om tryghed, erfaring og en fornuftig tilgang. Hestene har oftest gået på døgnfold i tilridningsperioden sammen med mange andre heste. Når jeg tilrider udendørs på dressurbanen har jeg ofte et wienerbid på, da det kan være noget svært at styre i starten. Dette bid hjælper hesten med at støtte på siden af munden frem for bare at have noget i munden.   Her kan det ses på hesten jeg er i sadlen på for første gang   Her er Nemo efter 7 uger i tilridning - her redet af Anne-sofie K. Lambertsen som var min store støtte fra jorden. Som du kan se får han lov at komme op og frem uden det er hektisk eller ukontrollerbart. Hvis du har yderligere spørgsmål er du velkommen, så skal jeg svare efter bedste evne...
 vil gerne vide hvor lang tid i synes jeg skal ride hende af gangen??  Jeg vil nemlig ikke overanstrenge hende eller ikke give hende nok motion. Tak på forhånd! 
Det kommer meget an på i hvilken form hun er i nu, og hvad og hvordan du rider hende.  Min egen dressurhest rider jeg normalt i ca. 30 min. i dressur + skridten fra og til, ca. 4 gange om ugen. Så ca. en lille time ialt. Når hun kommer i skoven er det i ca. 1 - 2 timers skridt.
Hej Jeg rider til jeg syntes den går godt  Nogle gange hvis han bare er rigtig god fra start så er det måske kun 15 min også kommer opvarming oven i andre gange 45 min + opvarmning  rider vi tur så er det alt mellem 1 - 4 timer 
Hvis den er i optimal/normal form og er vant til at blive redet hver dag, så er ½ time - 3 kvarter et godt bud   Jeg har en stor DV springhest på 6 år, hende rider jeg ca. ½ en halv time + skridt for og af, alt afhængig om hun er medgørlig og går godt eller er på tværs   Self. afhænger det også af hvor hårdt du rider hende, hvis det er intensiv dressur, så er ½ time rigeligt, men er det lidt mere afslappet kan det sagtens være de 3 kvarter   Hilse Anne-Louise